**Keiren Westwood** (født 23. oktober 1984) er en engelskfødt irsk fotballspiller som fra 30. juni 2021 er klubbløs.

Han har tidligere spilt for blant andre Manchester City FC, Carlisle United FC, Coventry City FC og Sunderland AFC. Han var også en del av Irlands tropp under EM i fotball 2012.

Karriere
--------

### Manchester City

Westwood startet sin fotballkarriere hos Manchester City FC på begynnelsen av 2000-tallet etter å ha blitt vraket av Manchester United FC som guttespiller. Han var i begynnelsen målvakt for reservelaget og slet med å spille seg inn på førstelaget i sterk konkurranse med blant andre David James og Nicky Weaver. Dette gjorde at han ble lånt ut til Oldham Athletic AFC i 2004, men her brakk han hånden under trening og fikk ikke spille kamper for klubben. Samme år ble han frigitt av Manchester City og var på mislykkede prøvespill hos Bradford City AFC og Accrington Stanley FC før han deretter forsøkte å utdanne seg til politimann.

### Carlisle United

I august 2004 signerte han derimot under på en kontrakt med Carlisle United FC, som da spilte i Conference. Her ble Westwood i utgangspunktet tenkt en rolle som reservemålvakt for Matt Glennon, men etter han ble skadet i mars 2005 fikk Westwood prøve seg i flere seriekamper. Etter at Glennon forlot klubben tok Westwood opp kampen som klubbens førstemålvakt i kamp mot klubbens nysignering Anthony Williams. Totalt fikk han 35 seriekamper i Football League Two under 2005/2006-sesongen, og hjalp klubben med opprykk til Football League One. Mot slutten av 2007/2008-sesongen ble Westwood tatt ut på årets League One-lag, samtidig som han ble stemt frem som årets beste klubbspiller av Carlisle-fansen.

### Coventry City

Den 18. juni 2008 meldte Westwood overgang til Championship-klubben Coventry City FC, hvor han signerte under på en treårskontrakt. Han spilte seg umiddelbart inn til fast førstelagsplass og imponerte såpass at han ble tatt ut på årets Championship-lag for 2008/2009-sesongen. Med stabilt spill og flere kamper hvor Coventry klarte å holde nullen ble han også kåret til klubbens beste spiller for 2009/2010-sesongen.

### Sunderland

Den 20. juni 2011 meldte Westwood overgang til Sunderland AFC på en fri overgang etter at kontrakten hans med Coventry gikk ut, og den 29. oktober samme år debuterte han i Premier League-sammenheng da han kom inn som innbytter for en sakdet Simon Mignolet i kampen mot Aston Villa FC. Westwood fikk deretter flere førstelagskamper ettersom Mignolet var skadet, men mistet omsider målvaktsplassen da han kom tilbake skadefri ved årsskiftet 2011/2012. 

### Sheffield Wednesday

Den 8. juli 2014 meldte han overgang fra Sunderland til Sheffield Wednesday FC, hvor han skrev under på en toårskontrakt.

### Landslagskarriere

Westwood valgte å representere det irske herrelandslaget ettersom hans besteforeldre var født Wexford i Irland. Han fikk sin landslagsdebut for Irland i en vennskapskamp mot Nigeria den 29. mai 2009 (1–1). Han fikk deretter sin konkurransedebut den 26. mars 2011 da han spilte i EM-kvalifiseringskampen mot Makedonia (2–1), hvor han gjorde en viktig redning i sluttminuttene og berget tre poeng for England. Westwood ble så tatt ut i EM-troppen i Polen og Ukraina av landslagstrener Giovanni Trapattoni, hvor Irland ble trukket i gruppe C sammen med Spania, Italia og Kroatia.

Han ble tatt ut i Irlands EM-tropp til EM i Frankrike 2016.

Referanser
----------

1. ↑   transfermarkt.com, Transfermarkt spiller-ID 15164, besøkt 9. oktober 2017[Hentet fra Wikidata]
2. ↑
3. ↑  Owls confirm 2020/21 retained list
4. 1 2 3  Dailymail.co.uk – The saviour! He nearly became a policeman but now Westwood is Ireland's goalkeeping hero (Av Colin Yound. Publisert 27. mars 2011, besøkt 31. mai 2012)
5. ↑  BBC.co.uk – Ronaldo named player of the year (Publisert 27. april 2008, besøkt 31. mai 2012)
6. ↑  Ccfc.co.uk – Westwood signs for City Arkivert 6. august 2012 hos Wayback Machine. (Publisert 18. juni 2008, besøkt 31. mai 2012)
7. ↑  Hugman, Barry J. red. (2009). *The PFA Footballers' Who's Who 2009–10*. Mainstream Publishing. s. 480. ISBN 978-1-84596-474-0.
8. ↑  Coventrytelegraph.net – Keiren Westwood wins Coventry City's Player of the Year award Arkivert 13. mars 2012 hos Wayback Machine. (Publisert 4. mai 2010, besøkt 31. mai 2012)
9. ↑  BBC.com – Sheffield Wednesday sign Keiren Westwood and Sam Hutchinson (Publisert 8. juli 2014, besøkt 23. august 2014)
10. ↑  FAI.ie – Keiren Westwood to make debut against Nigeria (Publisert 26. mai 2009, besøkt 31. mai 2012)
11. ↑  FAI.ie – EURO 2012 squad named (Publisert 7. mai 2012, besøkt 31. mai 2012)
12. ↑  Her er alle EM-troppene

Eksterne lenker
---------------

* (en) Keiren Westwood – UEFA Rediger på Wikidata

* (en) Keiren Westwood – Transfermarkt Rediger på Wikidata

* (en) Keiren Westwood – national-football-teams.com Rediger på Wikidata

* (en) Keiren Westwood – Soccerbase.com Rediger på Wikidata

* (en) Keiren Westwood – FootballDatabase.eu Rediger på Wikidata

* (en) Keiren Westwood – Soccerway Rediger på Wikidata

* (en) Keiren Westwood – EU-Football.info Rediger på Wikidata

* (en) Keiren Westwood – FBref Rediger på Wikidata

* (es) Keiren Westwood – as.com Rediger på Wikidata
* (en) Safc.com – Player Profiles, Keiren Westwood – Spillerprofil hos Sunderland
* (en) Footballdatabase.eu – Player, Keiren Westwood – Spillerprofil
* (en) National-football-teams.com – Westwood, Keiren – Spillerprofil

| * v
* d
* r
Irlands tropp – EM i fotball 2012 |
| --- |
| 
* 1 Given
* 2 St Ledger
* 3 Ward
* 4 O'Shea
* 5 Dunne
* 6 Whelan
* 7 McGeady
* 8 Andrews
* 9 Doyle
* 10 Keane (k)
* 11 Duff
* 12 Kelly
* 13 McShane
* 14 Walters
* 15 Gibson
* 16 Westwood
* 17 Hunt
* 18 O'Dea
* 19 Long
* 20 Cox
* 21 Green
* 22 McClean
* 23 Forde
* Landslagstrener: Trapattoni

 | Det irske flagget |

| * v
* d
* r
Irlands tropp – EM i fotball 2016 |
| --- |
| 
* 1 Westwood
* 2 Coleman
* 3 Clark
* 4 O'Shea
* 5 Keogh
* 6 Whelan
* 7 McGeady
* 8 McCarthy
* 9 Long
* 10 Keane (k)
* 11 McClean
* 12 Duffy
* 13 Hendrick
* 14 Walters
* 15 Christie
* 16 Given
* 17 Ward
* 18 Meyler
* 19 Brady
* 20 Hoolahan
* 21 Murphy
* 22 Quinn
* 23 Randolph
* Landslagstrener: O'Neill

 | Det irske flagget |